Lisa 3

10.05.2021 sõlmitud

sõidukite registreerimiseelse tehnonõuetele vastavuse

kontrolli teostamise ja andmete töötlemise lepingu nr 3.2-5/21/1525-1 juurde

**SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU   
nr 3.2-5/21/1525-1 MUUTMINE**

04.03.2025

**Transpordiamet**, registrikoodiga 70001490, aadressiga Valge 4/1, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel,

ja

**Steven-VV OÜ**, registrikoodiga 10264510, aadressiga Leigri väljak 1, 92412 Kärdla (edaspidi **Teostaja**), mida esindab juhatuse liige Viktor Valk, kes tegutseb põhikirja alusel,

vahel on sõlmitud 10.05.2021 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 3.2-5/21/1525-1 (edaspidi **Leping**).

Võttes arvesse, et:

1. Lepingu punkti 8.1 kohaselt saab Lepingut muuta poolte kokkuleppel, Lepingu muudatused, mis ei ole vormistatud Lepinguga samas vormis, on tühised ning Lepingu muudatused tuleb vormistada Lepingu lisana.;
2. Lepingu punkti 4.4 kohaselt peab Teostaja omama Sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse Sõidukite müügiks Eestis.;
3. Teostaja esitas Transpordiametile avalduse (registreeritud Transpordiameti dokumendihaldussüsteemis 26.02.2025 numbriga 11.2-7/25/6444-1) Lepingu punkti 2.2 muutmiseks. Teostaja soovib Lepingu punkti 2.2 lisada õigused teostada Ülevaatust esmakordselt kasutusele võetavatele L7e-CU-kategooria LUQI ning L6e-BP-kategooria Tianjin Promoting Medical Technology sõidukitele. Transpordiametile teadaolevalt puudub L6e-kategooria Tianjin Promoting Medical Technology sõidukitel Euroopa Liidu kogu sõiduki tüübikinnitus ning nimetatud sõidukeid Lepingu punkti 2.2 ei lisata.;
4. 26.07.2023 muudatuse punktiga 1. muudeti Lepingu punkti 2.2 sõnastust järgmiselt: „*Teostaja võib teostada Ülevaatust esmakordselt kasutusele võetavatele L1e-kategooria VOLTA ning L1e- ja L6e-kategooria LUQI sõidukitele (edaspidi* ***Sõiduk****).*“.

Lähtudes eeltoodust lepivad Transpordiamet ja Teostaja kokku alljärgnevas:

1. Muuta Lepingu punkti 2.2 ning sõnastada see uues redaktsioonis alljärgnevalt:  
   „2.2. Teostaja võib teostada Ülevaatust esmakordselt kasutusele võetavatele   
   L1e-kategooria VOLTA ning L1e-, L6e- ja L7e-kategooria LUQI sõidukitele (edaspidi **Sõiduk**).“.
2. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
3. 10.05.2021 sõlmitud Lepingu nr 3.2-5/21/1525-1 juures on kaks kehtivat lisa:

26.07.2023 sõlmitud lisa 2;

käesolev lisa 3.

1. Poolte rekvisiidid ja allkirjad:

**Transpordiamet** **Steven-VV OÜ**

Registrikood: 70001490 Registrikood: 10264510

Asukoht: Valge 4/1 Asukoht: Leigri väljak 1

11413 Tallinn 92412 Kärdla

Telefon: +372 620 1200 Telefon: +372 463 1489  
E-post: info@transpordiamet.ee E-post: stevenvv@rauapood.ee

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

*/digitaalselt allkirjastatud/ /digitaalselt allkirjastatud/*